Document ID: 31980R3472

ΚΑΝΟΝΙΣΜΟΣ (ΕΟΚ) αριθ. 3472/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί συμπληρώσεως του παραρτήματος του κανονισμού (ΕΟΚ) αριθ. 3130/78 "περί του προσδιορισμού των κέντρων παρεμβάσεως για το ελαιόλαδο λόγω της προσχωρήσεως της Ελληνικής Δημοκρατίας"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(1), και ιδίως το άρθρο 146 της συνημμένης πράξεως,
Εκτιμώντας:
ότι ο κανονισμός (ΕΟΚ) αριθ. 3130/78, της Επιτροπής(2) προσδιορίζει τα κέντρα παρεμβάσεως για το ελαιόλαδο στα Κράτη Μέλη παραγωγής- ότι πρέπει να συμπληρωθεί ο κατάλογος των κέντρων αυτών ώστε να ληφθεί υπόψη η προσχώρηση της Ελλάδος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3130/78 συμπληρώνεται με τον κατάλογο των ελληνικών κέντρων παρεμβάσεως που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε Κράτος Μέλος.
Έγινε στις Βρυξέλλες, στις 30 Δεκεμβρίου 1980.

Labels: 3
18
17